stanford-oval/wikipedia huggingface dataset:
Elizabeth Hurley
Filmografia

| --- | --- |
 Elokuva Aria (1987) ... Marietta  Remando al viento (1988) ... Claire Clairmont  Kill Cruise (1990) ... Lou  El Largo Invierno (1992) ... Emma Stapleton  Matkustaja 57 (1992) ... Sabrina Ritchie  Beyond Bedlam (1993) ... Stephanie Lyell  Mad Dogs and Englishmen (1995) ... Antonia Dyer  Dangerous Ground (1997) ... Karen  Austin Powers – kumma jätkä (1997) ... Vanessa Kensington  Permanent Midnight (1998) ... Sandra Stahl  My Favorite Martian (1999) ... Brace Channing  EDtv (1999) ... Jill  Austin Powers – agentti joka tuuppasi minua (1999) ... Vanessa Kensington  The Weight of Water (2000) ... Adaline Gunne  Bedazzled (2000) ... The Devil  Double Whammy (2001) ... Dr. Ann Beamer  Dawg (2002) ... Anna Lockheart  Saran suloinen kosto (2002) ... Sara Moore  Method (2004) ... Rebecca Fairbanks :  Televisio Christabel (1988) ... Christabel Bielenberg  Act of Will (1989) ... Christina  Death Has a Bad Reputation (1990) ... Julia Latham  The Orchid House (1991) ... Natalie  Sharpe's Enemy (1994) ... Lady Isabella Farthingdale  Shamrock Conspiracy (1995) ... Cecilia Harrison  Harrison: Cry of the City (1996) ... Cecilia Harrison  Samson and Delilah (1996) ... Delilah  The Human Face (2001) ... useita rooleja  Project Catwalk (2006) ... tositv:n emäntä  Gossip Girl (2011–2012) Diana Payne, 14 jaksoa Esiintyi yhdessä jaksossa Rumpole of the Bailey: "Rumpole and the Barrow Boy" (1988) ... Rosie Japhet  Inspector Morse: "Last Seen Wearing" (1988) ... Julia  The Young Indiana Jones Chronicles: "London, May 1916" (1992) ... Vicky Prentiss  The Job: "Elizabeth" (2001) ... esitti itseään Teatteri The Cherry Orchard - A Jubilee (Russian & Soviet Arts Festival)  The Man Most Likely To (Lähi-idän kiertueella)
Aiheesta muualla

Kuvia tai muita tiedostoja aiheesta Elizabeth Hurley Wikimedia Commonsissa
Elizabeth Hurley Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Elizabeth Hurley
Hurley ja puoliso vuonna 2008.
Käännös suomeksi
Euroopan hymni

| Euroopan hymni |
| --- | --- |
 Laulun sanat ja nuotit lasissa
Valtio:   Euroopan unioni
Säveltäjä:  Ludwig van Beethoven
Sävelletty:  1824
   Hymni Yhdysvaltain laivaston soittokunnan esittämänä 
Euroopan hymni on Euroopan unionin ja Euroopan neuvoston kansallishymni. Melodia on peräisin Beethovenin 9. sinfonian (1824) finaalista. Euroopan neuvosto valitsi sen vuonna 1972 omaksi hymnikseen. Euroopan yhteisön huippukokous päätti vuonna 1985 valita sen EY:n hymniksi. Hymnin tarkoitus ei ole korvata jäsenmaiden omia kansallislauluja, vaan korostaa niiden jakamia yhteisiä arvoja ja siten Euroopan yhtenäisyyttä. Sitä voidaan soittaa sellaisissa virallisissa yhteyksissä, joilla on jokin yhteys Euroopan unioniin.
Jotta yhtä jäsenmaiden kielistä ei suosittaisi muiden kustannuksella, ei "Euroopan hymni" ole Friedrich Schillerin saksankielisellä tekstillä laulettu Beethovenin musiikin kuorosovitus, vaan instrumentaaliversio, jonka Herbert von Karajan sovitti Euroopan neuvoston toimeksiannosta kolmena versiona: soolopianolle, puhallinorkesterille ja sinfoniaorkesterille. Virallista tekstiä melodiaan ei ole, vaan useita vaihtoehtoisia versioita eri kielillä.
Ehdolla Euroopan hymniksi oli myös Eurovision tunnusmelodia, Marc-Antoine Charpentierin Te Deum.
Aiheesta muualla

Wikimedia Commonsissa on kuvia tai muita tiedostoja aiheesta .
Latinankielinen vaihtoehtoinen Eurooppa-hymni, myös suomeksi (Arkistoitu – Internet Archive)
Sacha Giffa

| Sacha Giffa> Henkilötiedot |
| --- | --- |
Koko nimi:  Sanya Komlan ”Sacha” Giffa
Syntynyt: 14. kesäkuuta 1977 (ikä 47) Moskova, Venäjän SFNT, N:liitto
Kansalaisuus:   Ranska
Koripalloilija
Pelipaikka:  Iso laitahyökkääjä
Pituus:  197 cm
Paino:  99 kg
Maajoukkueet
2003–2008:   Ranska
Ottelut (pisteet):  52 (148)
Aiheesta muualla
FIBA
| Mitalit> Maa:   Ranska.Miesten koripallo.EM-kilpailut  | Mitalit> Maa:   Ranska.Miesten koripallo.EM-kilpailut  | Mitalit> Maa:   Ranska.Miesten koripallo.EM-kilpailut  | Maa:   Ranska> Miesten koripallo. |
| --- | --- | --- | --- |
|  Pronssia | Serbia ja Montenegro 2005 |  |  |
Sanya Komlan ”Sacha” Giffa (s. 14. kesäkuuta 1977 Moskova, Venäjän SFNT, Neuvostoliitto) on ranskalainen kilpauransa päättänyt koripalloilija. Giffa edusti Ranskan maajoukkuetta vuosien 2005 ja 2007 EM-kilpailuissa voittaen pronssia vuonna 2005. Hän edusti urallaan valtaosin ranskalaisseuroja ja pelasi myös Kreikassa ja Espanjassa.
Elämä ja urheilu-ura

Giffa edusti Ranskan miesten maajoukkuetta Serbia ja Montenegron EM-kilpailuissa 2005, missä Ranska voitti pronssia, ja Espanjan EM-kilpailuissa 2007, missä maa oli kahdeksas. Hän edusti Ranskaa vuosina 2003–2008 yhteensä 52 maaottelussa 2,8 pisteen keskiarvolla.
Seurajoukkuetasolla Giffa pelasi pääosin kotimaassaan mutta myös Kreikassa ja Espanjassa. Pisimpään hän edusti vuosina 2005–2011 Strasbourgia. Giffa voitti Levallois’ssa vuonna 1998 Ranskan toiseksi korkeimman sarjatason Pro B:n mestaruuden. Vuonna 2001 hän saavutti Élan Chalonissa Saporta cupin hopeaa.
Sacha Distel

Sacha Distel
Alexandre ”Sacha” Distel (29. tammikuuta 1933 Pariisi – 22. heinäkuuta 2004 Rayol-Canadel-sur-Mer) oli ranskalainen laulaja ja jazzkitaristi, joka kotimaansa lisäksi nousi suosioon myös Britanniassa ja Yhdysvalloissa muun muassa coverversiollaan Burt Bacharachin laulusta ”Raindrops Keep Fallin’ on My Head”.
Sacha Distelin isä oli Venäjältä Ranskaan lokakuun vallankumousta pakoon 1917 kävellyt Leonid Distel ja eno Ray Ventura toimi jazzpromoottorina, joka oli mukana tuomassa swing-musiikkia Ranskaan 1930-luvulla. Sachasta tuli enon Les Collégiens -jazzorkesterin kitaristina. Kun vierailevaksi solistiksi vuonna 1948 saatiin trumpetisti Dizzy Gillespie, Distel innostui cool jazzista ja bebopista niin, että sai orkesterin jäseniä lähtemään mukaansa perustamaan oman yhtyeensä. Hän työskenteli 1950-luvulla Gillespien ja laulaja Tony Bennettin kanssa ja sai itsekin nimeä ranskalaisena crooner-tyylin laulajana. 1960-luvulla hän kirjoitti Bennettille laulun ”The Good Life”, josta tuli myös Distelille itselleen eräänlainen tunnuslaulu ranskalaisversiona ”La belle vie”.
Distelin ensimmäinen hitti oli vuoden 1959 ”Scoubidou”, joita seurasivat muun muassa laulut ”O quelle nuit”, ”Personnalités”, ”Mon beau chapeau”, ”Le boogie du bébé”, ”Scandale dans la famille”, ”Ces mots stupides” ja ”L’Incendie à Rio’. 1970-luvulla Distel levytti Brigitte Bardot’n kanssa ranskalaisversion Stevie Wonderin hitistä ”You Are The Sunshine of My Life” nimellä ”Le soleil de ma vie”.
1970-luvulla Sacha Distelistä tuli suosittu myös Britanniassa, jossa hän esiintyi monissa televisio-ohjelmissa vielä 1980-luvullakin. Vuonna 1980 hän lauloi suuren ihailijansa kuningataräiti Elisabetin 80-vuotispäivillä. Vuonna 2000 Distel esitti lakimiehen roolia musikaalin Chicago lontoolaistuotannossa.
Sacha Distel seurusteli jonkin aikaa muun muassa Brigitte Bardot’n, Jeanne Moreaun, Juliette Grecon ja Dionne Warwickin kanssa. Hän avioitui vuonna 1963 alppihiihtäjä Francine Bréaud’n kanssa. He saivat kaksi poikaa. Avioliiton aikanakin Distelillä oli monia rakastajattaria. Vuonna 1985 saippuasarjan tähti Chantal Nobel vammautui pysyvästi Distelin ajettua Porschensa ulos tieltä. Myös Distel itse loukkaantui onnettomuudessa niin, että joutui käytännössä lopettamaan uransa.
Distel kuoli syöpään heinäkuussa 2004 Saint-Tropez’n lähellä. Vain pari viikkoa aiemmin hän oli vielä esiintynyt Ranskan television Qui veut gagner des millions ? -hyväntekeväisyysshow’ssa.
Aiheesta muualla

Sacha Distelin levytykset Discogs-tietokannassa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Sacha Distel
Käännös suomeksi
Rumpumuisti

Puolalaisen ZAM-41-tietokoneen rumpumuisti
Rumpumuisti on varhainen tietokoneen keskusmuistin toteutustapa. Sen olennaisin osa on suuri pyörivä metallinen sylinteri, joka on päällystetty magneettisella tallennusmateriaalilla. Rummun sisältöä käsitellään sen varressa olevilla liikkumattomilla luku-kirjoituspäillä.
Rumpumuisti on keskusmuistina hyvin hidasta, koska jokaisen luku- ja kirjoitusoperaation yhteydessä on odotettava, että rumpu on pyörähtänyt oikealle kohdalle. Se oli kuitenkin edullinen ja useimpiin tarkoituksiin käyttökelpoisin ratkaisu ennen kuin ferriittirengasmuistia alettiin tuottaa sarjatuotantona.
Rumpumuistin pohjana oleva magneettirumpu kehitettiin vuonna 1932. Eräänlaisia rumpumuisteja oli kuitenkin käytössä jo tätä aiemmin, esimerkiksi mekaanisissa soittorasioissa melodian tallentamiseen käytetyt piikilliset sylinterit. Myös Charles Babbage kaavaili analyyttiseen koneeseensa tämän kaltaista mekaanista rumpumuistia konekäskyjen suoritusvaiheiden tallentamiseen.
Escuela Finlandesa

Aurinkorannikon suomalainen koulu.
Escuela Finlandesa tai Colegio Finlandés, suomalaiselta nimeltään Aurinkorannikon suomalainen koulu on Espanjassa Fuengirolassa sijaitseva yksityinen suomalainen peruskoulu. Koulu on toiminut vuodesta 1991 lähtien. Se tarjoaa virallista perusopetusta vuosiluokilla 1–9 ja lukiokoulutusta. Vuonna 2021 koulussa opiskeli yli 300 oppilasta. Peruskoulun puolella oppilaita on noin 240 ja lukion puolella hieman alle 80. Koululaisille tarjotaan myös mahdollisuutta käydä suomalaista koulua, mutta asua espanjalaisessa perheessä.
Koulun ja lukion rehtorina on toiminut vuoden 2024 alusta Terhi Merensky. Ennen Merenskyä tehtävää hoiti muutaman vuoden ajan Saara Ikonen. Koulun apulaisrehtorin tehtävää hoitaa Laura Vairila.
KHO:n vuoden 2017 päätöksen mukaan koulu joutui maksamaan takaisin runsaat 616 000 euroa vuosina 2009–2011 saamiaan tukia. Ministeriö ja Opetushallitus tulkitsivat, että osa Aurinkorannikon suomalaisen koulun oppilaista oli asettunut pysyvästi Espanjaan.
Rakennukset

Koulun päärakennus sijaitsee osoitteessa Calle José Salik 4 ja sitä vastapäätä sijaitsee koulun liikuntakenttä. Liikuntakentän yhteydessä on vuonna 2018 rakennettu hirsirakennus, jossa on neljä uutta luokkatilaa. Rakennusta kutsutaan D-tilaksi. Käsityöluokat ja lukion tilat sijaitsevat Avenida Finlandialla noin 200 metrin päässä päärakennuksesta. Käsityöluokkia kutsutaan B-tilaksi.
Aiheesta muualla

Viralliset kotisivut
Elinkaarimalli

Elinkaarimalli (engl. public-private partnership, lyh. PPP) on hankintamalli, jossa yksityinen yritys vastaa julkisen hankkeen toteutuksesta kokonaisuutena ja tyypillisesti huomattavasti tavanomaisia sopimuksia pidemmän ajan. Useimmissa elinkaarimallihankkeissa yksityisen palvelutuottajan vastuulle kuuluvat hankkeen suunnittelu, rahoitus, toteutus sekä ylläpito ja palvelujakson pituus on useista vuosista kymmeniin vuosiin.[lähde? ]
Yleistä

Elinkaarimallin kaikki kustannukset jaetaan tavallisesti palvelumaksuina koko sopimusjaksolle, eikä toteutus vaadi tilaajalta suuria alkuinvestointeja, kuten tavanomaisissa julkisrahoitteisissa hankkeissa. Tämän ansiosta elinkaarimallit tarjoavat hyvän keinon kalliiden hankkeiden toteuttamiseen myös esimerkiksi laskusuhdanteen aikana. Riippumattomuus vuosittaisista investointibudjeteista mahdollistaa myös monissa tapauksissa tiiviimmän toteutuksen, jonka ansiosta lopputuote saadaan aikaisemmin käyttöön ja hankkeen takaisinmaksu alkaa nopeammin.
Elinkaarimallin etuna pidetään parempaa fokusta hankkeen elinkaaren kokonaiskustannuksiin, kun sekä suunnittelun, rakentamisen, käytön ja ylläpidon riskit ja vastuut ovat samalla osapuolella. Näin esimerkiksi rakentamiskustannuksissa säästämällä ei epäsuorasti aiheuteta ylläpidon kustannusten kohtuutonta nousua. Lisäksi elinkaarimalli tarjoaa julkiselle tilaajalle kokonaispaketin, jonka kustannukset ovat tunnettuja koko sopimuskauden ajan. Tämä helpottaa julkisen toimijan budjetin suunnittelua.[lähde? ]
Suomessa suurimmat elinkaarimallihankkeet ovat olleet tiehankkeita.[lähde? ] Vuosina 1997-2012 toteutettu valtatien 4 osuus Järvenpää-Lahti oli ensimmäinen Suomessa elinkaarimallilla toteutettu tieprojekti. Elinkaarimallia on hyödynnetty myös julkisten palveluyksiköiden, kuten sairaaloiden ja koulujen toteutuksessa. Esimerkiksi Espoon kaupunki on soveltanut elinkaarimallia jo yli kymmenessä hankkeessa. Tunnetuin niistä on Kaivomestarin kiinteistö, jossa toimivat lukio, uimahalli ja kuntosali.[lähde? ]
Kritiikkiä

Elinkaarimallia on arvosteltu köyhän miehen osamaksukauppana, joka syö budjettirahat pitkälle tulevaisuuteen. Sen sanotaan olevan kallis toteuttamismuoto, koska yksityissektorin toimijoiden tulee maksaa voittoa omistajilleen ja niiden lainarahoitus tulee aina kalliimmaksi kuin valtion. Myös elinkaarimallihankkeen tarjouskilpailuun liittyvät kustannukset ovat usein tavanomaista rakentamis- tai suunnittelu- ja rakentamishanketta korkeammat.[lähde? ]
Aiheesta muualla

Rakennusteollisuus ry:n ylläpitämä tiedotussivu elinkaarimalleista (Arkistoitu – Internet Archive)
Kriittinen arvio elinkaarimallista (englanniksi)
Elinkaarimalli instituutti (Arkistoitu – Internet Archive) Puola
C.R.E.A.M. Europe PPP Alliance
Rumpulampi

Rumpulampi voi tarkoittaa seuraavia:
Rumpulampi, lampi Posiolla
Rumpulampi, lampi Ähtärissä.
Sahanniemi

Heinolan vaneritehdas.
Sahanniemi on Heinolan kaupunginosa, joka sijaitsee Tommolasta kaakkoon. Heinolan keskustaan on matkaa noin kaksi ja puoli kilometriä. Sahanniemen alue on lähes kokonaan teollisuusaluetta. Alueella sijaitsee muun muassa UPM Kymmenen vaneritehdas ja Heinolan kaupungin jätevedenpuhdistamo. Sahanniemi rajoittuu maa-alueella Tommolaan ja vesialueella Maitiaislahteen sekä Kymijokeen.
Aiheesta muualla

Sahanniemi Kansalaisen Karttapaikka -palvelussa
Heinolan kaupunginosat
Asemantaus
Hevossaari
Jyränkö
Keskusta
Heinolan kirkonkylä
Komostenkylä
Lakeasuo
Luhtapauni
Mustikkahaka
Myllyoja
Pirttiniemi
Pyhätön
Rainio
Rautsalo
Sahanniemi
Sinilähde
Tommola
Tähtiniemi
Veljeskylä
Salamon Levämäki

Salamon Levämäki (13. joulukuuta 1881 Joutsa – 10. lokakuuta 1927 Helsinki) oli Kotimaisen Työn Liiton sihteeri ja sen omistaman kustannusyhtiön toimitusjohtaja sekä Suomen liikeapulaisten liiton puheenjohtaja.
Levämäen vanhemmat olivat maanviljelijä Kalle Levämäki ja Amanda Svala ja puoliso vuodesta 1903 Anna Alina Kuitunen (k. 1928).  Levämäki meni 16-vuotiaana töihin kauppaliikkeeseen Mikkelissä, kävi 1900-luvun alussa kauppakoulukurssin, tutustui kaupankäyntiin Ruotsissa, Saksassa ja Venäjällä ja toimi kauppamatkustajana. Helsinkiin siirryttyään hänestä tuli 1914 perustetun Kotimaisen Työn Liiton sihteeri ja Kotimaisen Työn Kustannus Oy:n toimitusjohtaja. Hän toimi myös kauppa- ja teollisuuskomissionin kirjallisen toimiston päällikkönä 1918-1919. Hän oli Suomen liikeapulaisten järjestäytymisen uranuurtaja, johdettuaan heidän liittonsa perustavaa kokousta 1909 ja toimittuaan liiton puheenjohtajana 19019-1910 sekä 1917-1923. Hän toimi myös Suomen teollisuustoimihenkilöiden liiton puheenjohtajana 1920-1921 ja osallistui toimihenkilöiden ammatillisen keskusjärjestön perustamista koskevaan aloitteeseen. Levämäki oli aktiivinen Nuorsuomalaisen Puolueen ja Kansallisen Edistyspuolueen toiminnassa, tunnettu puhuja ja ahkera kirjoittaja. Hän kuoli keuhkotautiin vain 45-vuotiaana.
Salamon Levämäen poika oli Säästöpankkiliiton toimitusjohtajana 1940-luvulta 1970-luvulle toiminut Lauri Levämäki.
Ronald Melzack

Ronald Melzack vuonna 2010.
Ronald Melzack O.C., O.Q., Ph.D. (19. heinäkuuta 1929 Montreal, Québec, Kanada – 22. joulukuuta 2019) oli kanadalainen psykologi.
Vuoden 1954 tohtoriopintojensa jälkeen, jotka hän suoritti vaikutusvaltaisen neuropsykologi Donald Olding Hebbin kanssa McGillin yliopistossa Montrealissa, hän alkoi työskennellä aavesärystä kärsivien potilaiden parissa – eli ihmisten kanssa, jotka tuntevat kipua poistetussa raajassa. Hän sai selville, että kivulla on usein vain vähän henkiinjäämisarvoa ja jotkut kivut ovat täysin suhteettomia kudosvaurion laajuuteen nähden. Joskus kipu voi jatkua pitkäänkin vammautuneiden kudosten parannuttua.  Tohtorin tutkinnon jälkeisenä opiskelijana ollessaan Melzack alkoi kerätä ”kipusanoja” ja luokittelemaan niitä eri ryhmiin, kuten ”kuuma”, ”polttava”, ”tulikuuma” ja ”vihlova”.
Vuonna 1975 tämä tavoittelu ”kipusanojen” luokitteluksi johti McGillin Kivun Kyselylomakkeeseen (engl. McGill Pain Questionnaire), jota käytetään nykyisinkin kipuklinikoilla ja syövän terminaalihoidoissa ympäri maailman. Vuonna 1965 Massachusettsin teknillisessä korkeakoulussa (engl. MIT) Melzack kehitti yhdessä englantilaisen kollegansa Patrick Wallin kanssa kivun porttikontrolliteorian, joka muun muassa toteaa kivun olevan yhteyksissä menneeseen kokemukseen. Porttikontrolliteoria johti elimistön luonnollisten opiaattien, endorfiinien ja enkefaliinien, arvokkaaseen löytämiseen.
Melzackin viimeisimmät tutkimukset McGillissä osoittavat, että on olemassa kahta erilaista kiputyyppiä, jotka välittyvät eri signaalireittejä pitkin keskushermostoon. Äkillinen, lyhytkestoinen kipu, kuten kipu sormen leikkaushaavan yhteydessä, välittyy Melzackin lateraalijärjestelmäksi kutsumaa reittiryhmää pitkin. Lateraalijärjestelmäksi hän kutsuu reittiä siksi, koska se kulkee aivorungon keskusytimen yhdellä puolella. Pitkäkestoinen kipu, kuten krooninen kipu, välittyy mediaalijärjestelmän kautta, jonka neuronit kulkevat aivorungon keskusytimen läpi.
Melzack on useiden kipukirjojen kirjoittaja ja hän on toimittajakumppani Kivun Arvioinnin Käsikirjassa (engl. Handbook of Pain Assessment), 1992. Hän julkaisi myös kirjoja inuittitarinoista ja voitti Kanadan hallituksen taideneuvoston Molson palkinnon (engl. Canada Council Molson Prize) vuonna 1985. Vuonna 1995 hänelle myönnettiin Kanadan korkein kansalaiselle myönnettävissä oleva kunniamerkki Order of Canada officer-tasoisena. Vuonna 2000 hänelle annettiin Québecin hallituksen myöntämä korkea kunnia-arvo (engl. National Order of Québec) officer-tasoisena.
Aiheesta muualla

Ronald Melzack, Porttikontrolliteorian kehittäjä, englanniksi
Sahanpuru

Wikisanakirjassa on tähän liittyvä sananselitys: .
Sahanpurua
Sahanpuru on mekaanisen metsäteollisuuden eräs sivutuote. Varsinainen sahanpuru syntyy sahauksen sivutuotteena, kutterinpuru höyläyksen sivutuotteena. Suurin osa sahanpurusta päätyy energiakäyttöön. Muutoin sahanpurua käytetään lämpöeristeenä rakentamisessa ja kuivikkeena eläintaloudessa. On myös tutkittu hemiselluloosan uuttamista sahanpurusta ennen energiakäyttöä ja sahanpurun käyttöä vedenpuhdistusmateriaalina jätevedenpuhdistuksessa.
Lypsykarjataloudessa sahanpurun kuivikekäytön ongelmana on kasvualustana toimiminen utaretulehdusta aiheuttaville Klebsiella-suvun bakteereille.
Aiheesta muualla

Kuvia tai muita tiedostoja aiheesta Sahanpuru Wikimedia Commonsissa
SMR

SMR voi tarkoittaa seuraavia:
San Marino
Ruotsin vastarintaliike, ruots. Svenska motståndsrörelsen
pieni modulaarinen ydinreaktori eli pienydinvoimala, engl. small modular reactor
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”SMR”, voi hakea sivunnimihaulla, laajalla sivunnimihaulla tai tekstihaulla.
Ronald Kwemoi

| Mitalit | Mitalit | Mitalit |  |
| --- | --- | --- | --- |
|  Ronald Kwemoi vuonna 2019. |  Ronald Kwemoi vuonna 2019. |  Ronald Kwemoi vuonna 2019. |  |
Maa:   Kenia
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Pariisi 2024 | 5 000 m |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Glasgow 2014 | 1 500 m |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Pronssia | Marrakech 2014 | 1 500 m |  |
Ronald Chebolei Kwemoi (s. 19. syyskuuta 1995 Bungoma, Kenia) on kenialainen keskimatkojen juoksija, kestävyysjuoksija ja maastojuoksija.
Kwemoi aloitti yleisurheilun jouduttuaan lopettamaan koulun rahoitusvaikeuksien vuoksi 2009. Hän muutti valmentajansa Godwill Kipruton kanssa juoksukeskus Iteniin.
Kwemoi voitti maastojuoksun alle 20-vuotiaiden Kenian-mestaruuden 2013. Saman vuoden Bydgoszczin maastojuoksun MM-kilpailuissa hän sijoittui nuorten sarjassa yhdeksänneksi. Joukkuekilpailussa Kenia sai hopeaa.
Kwemoi voitti Kenian-mestaruuden 1 500 metrillä 2014 parantaen ennätystään yli seitsemän sekuntia aikaan 3.34,6. Saman vuoden heinäkuussa hän voitti Timanttiliigan Lausannen kilpailun ennätyksellään 3.31,48 ja sijoittui Monacossa kolmanneksi alle 20-vuotiaiden maailmanennätysajalla 3.28,81. Glasgow'n Kansainyhteisön kisoissa hän sai hopeaa ajalla 3.39,53 ja Marrakechin Afrikan-mestaruuskilpailuissa pronssia ajalla 3.42,59.
Kwemoi sijoittui Brazzavillen Afrikan kisoissa 2015 neljänneksi 1 500 metrillä. Rio de Janeiron olympialaisissa 2016 hän oli samalla matkalla kolmastoista. Lontoon MM-kilpailuissa 2017 hän karsiutui 1 500 metrin välierissä. Dohan MM-kilpailuissa 2019 hän oli samalla matkalla seitsemäs.
Kwemoi keskittyi vuonna 2024 5 000 metrin juoksuun. Hän voitti Kenian olympiakarsinnan ja saavutti Pariisin olympialaisissa hopeaa ajalla 13.15,04.
Henkilökohtaiset ennätykset > Ulkoradat

| Matka | Aika | Paikka | Vuosi |
| --- | --- | --- | --- |
| 800 m | 1.47,43 | Hengelo | 9. kesäkuuta 2019 |
| 1 500 m | 3.28,81 WJR | Monaco | 18. heinäkuuta 2014 |
| Maili | 3.49,04 | Eugene | 27. toukokuuta 2017 |
| 3 000 m | 7.28,73 | Doha | 5. toukokuuta 2017 |
| 5 000 m | 13.02,56 | Xiamen | 20. huhtikuuta 2024 |
| 10 000 m | 27.33,94 | Hachiōji | 26. marraskuuta 2016 |
WJR = Nuorten maailmanennätys
Ensiaskeleet

| Ensiaskeleet Kristian Meurman |
| --- | --- | --- |

Cover-albumin tiedot
 Julkaistu: 2007
 Tuottaja(t): Leri Leskinen, Aku Sinivalo, Jukka Backlund
 Tyylilaji: rock, pop
 Kesto: 45.10
 Levy-yhtiö: Sony BMG
Listasijoitukset
  Suomen virallinen lista: 2.
Kristian Meurmanin muut julkaisut
|   | Ensiaskeleet 2007 | Läpi yön 2008 |
Ensiaskeleet (Sony BMG) on Kristian Meurmanin vuonna 2007 julkaisema albumi. Levyn kappaleet ovat kaikki suomenkielisiä covereita. Mukana on muun muassa Vesa-Matti Loirin tulkitsema "Lapin kesä", jonka Meurman esitti myös Idols-finaalissa. Ensiaskeleet nousi Suomen virallisen listan sijalle 2., ja se ylitti 21. kesäkuuta 2007 eli kahden viikon kuluttua julkaisusta kultalevyyn oikeuttavan 15 000 kappaleen myyntirajan.
Meurman tulkitsee myös muun muassa Juice Leskisen sanoittaman "Paperitähdet", Pepe Willbergin "Aamu":n sekä Petri Laaksosen "Täällä Pohjantähden alla". Levyn viimeisellä raidalla olevan Leonard Cohenin "Halleluja":n on kääntänyt ja aiemmin levyttänyt Hector.
Kappaleet

Lapin kesä – 4.55  (säv. Taisto Wesslin / Perttu Hietanen, san. Eino Leino)
Mä elän vieläkin – 3.25  (Highwayman, säv. ja san. Jimmy Webb, suom. san. Juha Tapaninen)
Nousevan auringon talo – 4.02  (House of the Rising Sun, säv. ja san trad., sov. Alan Price, suom. san. Lasse Mårtenson)
Paperitähdet – 5.13  (Celluloid Heroes, säv. ja san. Ray Davies, suom. san. Juice Leskinen)
Kuin yö – 4.15  (Unchained Melody, säv. Alex North, san. Hy Zaret, suom. san. Jyrki Lindström)
Aamu – 3.26  (säv. Markku Johansson / Pepe Willberg, san. Vexi Salmi)
Nousta sain aamuun – 2.59  (Mornin Has Broken, säv. trad, san. Eleanor Farjeon, sov. Cat Stevens)
Mennyt – 4.07  (säv. ja san. Leo Kristian Eerikäinen)
Täällä Pohjantähden alla – 3.50  (säv. Petri Laaksonen, san. Turkka Mali)
Viimeiseen mieheen – 3.17  (Only One Woman, säv. ja san. Maurice Gibb / Barry Gibb / Robin Gibb, suom. san. Pertti Reponen)
Halleluja – 5.35  (Hallelujah, säv. ja san. Leonard Cohen, suom. san. Hector)
Arvostelut

Dome.fi:
V2.fi:
Santi Duangsawang

| Santi Duangsawang> สันติ ดวงสว่าง |
| --- | --- |

Henkilötiedot
Syntynyt: 10. tammikuuta 1968 Phichit, Thaimaa
Kuollut: 4. marraskuuta 2016 (48 vuotta) Samutsongkram, Thaimaa
Kansalaisuus:  thai
Ammatti:  näyttelijä, laulaja
Muusikko
Taiteilijanimi:  Charae Phoothong
Aktiivisena:  1986–2016
Tyylilajit:  Luk thung 
Levy-yhtiöt:  RS Public Company Limited (käännä suomeksi) 
  [ Muokkaa Wikidatassa ] [ ohje ]  
Santi Duangsawang (thaiksi สันติ ดวงสว่าง, 10. tammikuuta 1968 – 4. marraskuuta 2016 Thaimaa) oli thaimaalainen laulaja. Hän oli laulaja elokuvissa "Joob Mai Wan", "Fak Jai Sai Krathong", "Thon Kham Saban".